
מדינת ישראל

משרד האוצר - החשב הכללי

מינהל הדיור הממשלתי
הודעה על דחיית מועדים 
מכרז מס' נ-40  6/26 לשכירת נכס מקרקעין, רח' ויצמן 58, תל-אביב-יפו
מי שנחזית להיות בעלת זכויות בשטחים הגובלים בנכס (מושא המכרז שבכותרת) מצידו הצפון-מערבי, חברת פנקס ויצמן א.ב. בע"מ (להלן: "פנקס ויצמן") הגישה, ביום 17.2.2026 (בסמוך לאחר פרסום המכרז הראשון שפורסם בנוגע לשכירת הנכס מושא המכרז דלעיל (להלן: "המכרז הראשון")), לבית-המשפט המחוזי בתל-אביב-יפו (להלן: "ביהמ"ש) תובענה נגד המדינה (עורכת המכרז) לקבלת סעדים שונים, ובמסגרת זו הגישה אף בקשה למתן צו מניעה זמני שיורה על הקפאת הליכי המכרז הראשון עד להכרעה בטענות שהעלתה (להלן: "הבקשה").
ביום 31.8.2026 נערך דיון בבקשה בביהמ"ש, דיון שבמסגרתו הגיעו הצדדים להסדר ביניים שניתן לו תוקף של החלטה ע"י ביהמ"ש. בהתאם להסדר הביניים נבחנת היתכנות להשכרת הנכס ע"י המדינה לפנקס ויצמן בפטור ממכרז. במקרה כאמור תודיע המדינה (עורכת המכרז) על ביטולו של המכרז. 
אשר על כן מודיעה מדינת ישראל-מינהל הדיור הממשלתי על דחיית מועדים במכרז שבכותרת כדלקמן:
המועד האחרון שהיה קבוע להגשת הצעות במכרז דלעיל (מועד סגירת המכרז) נדחה מיום שלישי, ט' חשוון תשפ"ז, 20.10.26, ליום  שלישי, כ"א כסלו תשפ"ז, 1.12.2026 בשעה 11:00.
בהתאם לכך, יש להאריך את תוקף ערבות המכרז (ככל שאין מדובר בהמחאה בנקאית) עד ליום 30.4.27. 
בהתאם לכך, ניתן לשלוח שאלות הבהרה עד יום רביעי, כ"ד חשוון תשפ"ז, 4.11.2026 בשעה 12:00.
ועדת המכרזים תשיב לשאלות ההבהרה עד לא יאוחר מיום  חמישי, ט' כסלו תשפ"ז, 19.11.2026.
ניתן יהיה להגיש הצעות לתיבת המכרזים החל מיום שלישי, י"ז כסלו תשפ"ז, 24.11.2026  בשעה 09:00.
כמו כן ייערכו 2 סיורים נוספים בנכס: ביום רביעי, 14.10.26 וביום שלישי, 20.10.26, שניהם בשעה 10:00.
ביתר תנאי המכרז והוראותיו לא חל כל שינוי.

